Лёс Латвіі і Эстоніі быў вырашаны. Нягледзячы на гэта, жыхары падтрымлівалі барацьбу фінаў супраць савецкай агрэсіі, а эстонская выведка нават перадавала паўночным суседзям дадзеныя пра дыслакацыю і дзейнасць Чырвонай Арміі. У маі 1940 года Германія разбіла Францыю, што прымусіла Маскву фарсіраваць вырашэнне “прыбалтыйскага пытання”. 4 чэрвеня 1940 года войскі савецкіх Беларускай асаблівай, Ленінградскай і Калінінскай вайсковых акруг былі выведзены да межаў краін Балтыі.